Aber mit vill Vorfreud bini denn au nach Kolumbie ko, am 15. April. Nid genau gwuesst was mi erwartet, no hani vill ueber Kolumbie gwuesst. Am Afang doch e kliine Kulturschock  ka, will alles so anders isch, aber ich ha mi doch scho guet dra gwoehnt und es gfallt mir unglaublich! Die erschti Zit binich in Cartagena gsi, eini vo de heissischte Staedt im Norde an dr Kueste.  Mini ganzi Zit in Kolumbie verbring ich bi Jugend mit einer Mission. E riese Organisation wo in mehr als 160 Laender vertraette isch, ich nimm a vill haenn scho drvor ghoert. Emel e super sach! Hauptsaechlich het JMEM Missionarsschuele wo 5 Moenet goenn. 3 Moenet Theorie und 2 Moenet Outreach also praktische  Teil. Wo ich ako bi hani grad no die letscht wuche vo dr Theorie mitbeko. Jedi Wuche kunnt e andere Teacher und in daere wuche isch dr Dean Harvey ko, e Amerikaner wo e riesigs Bibelwuesse het. Ha unglaublich vill glehrt in daere Wuche. Das isch emel e mega Bericherig gsi fuer mi. D Schuel het oebbe 45 Schieler ka und nach daere wuche sinn denn mega vill Teams abgreist. Eins nach Europa und au nach Basel, sie sinn sogar ins ICF gange   anderi nach Argentinie oder Kuba und vill sinn au in Kolumbie bliibe.